Հնդկաստանի եվրոպական գաղութացում

մինի|350px|աջից
**[[Հնդկաստան]]ի եվրոպական գաղութացում**, առևտրի և գաղութների հիմնադրման նպատակով եվրոպական պետությունների կողմից անջատ հնդկական թագավորությունների նվաճում։

## [[Պորտուգալիա]]
[upright|thumb|200px|[Վասկո դա Գաման Կալիկուտում, 1948 թվականի մայիսի 20:]]
Հնդկաստանում առաջին գաղութը եղել է 1510 թվականի պորտուգալացիների կողմից նվաճված Գոա նահանգը։ Դրանից քիչ առաջ, 15 դարի վերջից մինչև 16-րդ դարի սկզիբը, պորտուգալացի հետազոտողները Վասկո դա Գամայի գլխավորության ջրային ճանապարհ էին գտել դեպի Հնդկաստան։ Երկրի փոխթագավոր էր նշանակվել Ֆրանսիշկու դի Ալմեյդան։ Գոան այդ ժամանակ դարձել էր Հնդկաստանի պորտուգալական գաղութների մայրաքաղաք։ 1538 թվականին Գանգեսի դելտայում հիմնադրվել է Գուգլի գաղութը։ Պորտուգալիան Հնդկաստանում առևտրով երկար չկառավարեց։ 16 դարի վերջին թագավոր Ֆիլիպ II-ը երկիրը միացրել է Իսպանիային։ 1640 թվականին Պորտուգալիան կրկին դարձել է անկախ, բայց առևտրի առաջնությունն այդ ժամանակ գտնվում էր անգլիացիների և հոլանդացիների ձեռքերում։ Պորտուգալիայի գաղութներից միայն մնացել էին ոչ մեծ Գոան, Դաման և Դիուն, որոնք այն ժամանակ մեծ նշանակություն չունեին։

## Անգլիա
Հինդուստան թերակղզում իր գործունեության առաջին հարյուր տարում Բրիտանական Օստ-Հնդկական ընկերությունը զբաղված էր առևտրով։ 1617 թվականին Մեծ Մողոլների կայսրությունից առևտրի իրավունք ստանալուց հետո ընկերությունը նույնիսկ չէր մտածում նրանց քաղաքական ասպարեզից հեռացնելու մասին։ Սակայն 18-րդ դարում կայսրությունը անկում էր ապրում, իսկ ընկերությունը պայքարի մեջ մտավ իր մրցակից Ֆրանսիական Օստ-Հնդկական ընկերության հետ։

[180px|thumb|աջից|[Սիփահիները 1820-ականներին]]
17-րդ դարի սկիզբը՝ 1600 թվականը, Բրիտատանիայի և Հնդկաստանի պատմությունում շրջադարձային էր։ Անգլիացները մեծ ազդեցություն ունեին Հնդկաստանի վրա։ 18-րդ դարի վերջին նրանք ջախջախեցին այլ եվրոպական գաղութատերերին և ամրացան իրենց գաղութներում։ 1757 թվականին բրիտանացիները Ռոբերտ Քլեյվի հրամանատարությամբ Պլեսսիի ճակատամարտում հաղթեցին ֆրանսիացիներին և նրանց հնդիկ դաշնակիցներին։ Անգլիացիները իրենց հսկողությունը հաստատեցին Բենգալիայում և դարձան Հնդկաստանի առաջատար ռազմա-քաղաքական ուժը։ Բարձր հարկերը, որոնք նվաճված տարածքներում նշանակվել էին անգլիացների կողմից, 1969-1973 թվականներին առաջացրել էին մասսայական սով, որի ընթացքում մահացել էին 7-ից մինչև 10 միլիոն բենգալացի։ Սովը տարածվում էր նաև Վարանասիի, Ջամուի, Մումբայի և Չեննայի վրա։ 1857-1859 թվականներին կատարվել է Հնդկական ժողովրդական ապստամբությունը, որի պատճառներն էին հարկերի ծանրացումը, բրահմանների (նրանցից էր կազմվում բենգալական բանակը) հարկային արտոնության, սիփահիների (տեղական բնակչությունից հավաքագրված վարձկան զինվորներ) որոշ իրավունքների վերացումը, խոշոր ֆեոդալների մի մասի հողազրկումը, անգլիական ապրանքների հոսքի հետևանքով հնդկական արհեստագործության անկումը։ Բրիտանակացիների վարած քաղաքականությունը լցրել էր բնակչության համբերության բաժակը և ապստամբություն սկսելու համար միայն առիթ էր անհրաժեշտ։ Առիթ հանդիսացավ սիփահիների սպառազինության տակ անցած նոր Էնֆիլդի հրացանը։ Այն ավարտվել է ապստամբության ճնշմամբ և Օստ-Հնդկական ընկերության վերացմամբ, որի հետևանքով Հնդկաստանը անցնում էր Բրիտանական գահի ուղիղ ենթակայության տակ։ Ապստամբությունն է առաջ բերել տարբեր կարծիքների բուռն ալիք։ Գաղութը ստացել էր «Բրիտանական Հնդկաստան» անվանումը։ Անգլիական նվաճումները գաղութի տարածքին միացրին նաև Մյանման և Պակիստանը։ Հնդկաստանի զորքերը մասնակցել են երկու համաշխարհային պատերազմերում։ 1947 թվականին Բրիտանական Հնդկաստանին անկախություն է շնորհվել, որից հետո երկիրը բաժանվել է երկու դոմինիոններ` Հնդկաստանի և Պակիստանի միջև։ Իր հերթին 1971 թվականին Պակիստանից անջատվել է Բանգլադեշը։

## [[Հոլանդիայի թագավորություն|Հոլանդիա]]
1602 թվականին հոլանդացի առևտրականները և նվաճողները կազմավորել էին Հոլանդական արևելահնդկական ընկերությունը` Ամբիոնում գլխավոր ֆակտորիայով։ 1652 թվականին Մադրասում ստեղծվել է առաջին ֆակտորիան, իսկ 1658 թվականին հոլանդացիները ստացել են Ջաֆնապատամը։ 1661 թվականից մինչև 1664 թվականը հոլանդցիները Մալաբարի ափում հաղթեցին Պորտուգալիային։ 19 դարի սկզբին Անգլիան զավթել էր Հոլանդիայի բոլոր հնդկական գաղութները։

Որոշ աղբյուրներում Հոլանդական Օստ Ինդիան պաշտոնապես անվանվում է նաև Նիդերլանդական Հնդկական ընկերություն։ Նիդերլանդական Հնդկաստանը չունի որևէ տարածք ներկայիս Հնդկաստանի տարածքում և նրա անվանումը որևէ կապ չունի Հնդկաստան պետության հետ։ Այս տարածաշրջանի համար մշտապես տեղի են ունեցել ռազմական բախումներ տարբեր զարգացած պետությունների միջև (Մեծ Բրիտանիա, Ֆրանսիա, Պորտուգալիա, Իսպանիա), սակայն ի վերջո հաղթողը եղել է Հոլանդիան։

## Ծանոթագրություններ

## Գրականություն
* Andrada (undated). *The Life of Dom John de Castro: The Fourth Vice Roy of India*. Jacinto Freire de Andrada. Translated into English by Peter Wyche. (1664). Henry Herrington, New Exchange, London. Facsimile edition (1994) AES Reprint, New Delhi. 
* 
* 
*Panikkar, K. M. (1953). Asia and Western dominance, 1498–1945, by K.M. Panikkar. London: G. Allen and Unwin.
*Panikkar, K. M. 1929: Malabar and the Portuguese: being a history of the relations of the Portuguese with Malabar from 1500 to 1663
* Priolkar, A. K. The Goa Inquisition (Bombay, 1961).

## Արտաքին հղումներ
* List of archaeological remains of Dutch, Danish and Portuguese India settlements
* gateway.for.india: British history

## Աղբյուրներ

* Prasenjit K. Basu " Asia Reborn: A Continent Rises from the Ravages of Colonialism and War to a New Dynamism", Publisher: Aleph Book Company
* Brian, Mac Arthur (1996) The Penguin Book of Historic Speeches ed. Penguin Books.
* Buckland, C.E. *Dictionary of Indian Biography* (1906) 495pp full text
* Kachru, Braj (1983) The Indianization of English, Oxford: Oxford University Press.
* Moss, Peter (1999) *Oxford History for Pakistan, a revised and expanded version of Oxford History Project Book Three* Oxford: Oxford University Press.
* 
* 
* 
* 
* Riddick, John F. *The History of British India: A Chronology* (2006)  excerpt
* Riddick, John F. *Who Was Who in British India* (1998); 5000 entries excerpt

Կատեգորիա:Բրիտանական Հնդկաստան
Կատեգորիա:Հարավային Ասիայի պատմություն
Կատեգորիա:Հնդկաստանի պատմություն
Կատեգորիա:Հոլանդական Հնդկաստան
Կատեգորիա:Ֆրանսիական Հնդկաստան